section_heading: Sukob sa Žutim Zmajem
paragraph_text: Joe je zatim ponudio Zagoru i Chicu prijevoz do Kalifornije što su oni prihvatili. No putem su naišli na zapaljeni britanski trgovački brod Sea Queen te spasili preživjele s njega. Brod su bili napali kineski pirati pod vodstvom okrutnog Žutog Zmaja, bivšeg kineskog plemića koji se okrenuo protiv svog cara kada ga je ovaj izdao, i počeo pljačkati uz kinesku a kasnije i američku obalu. No pirati su se vratili i napali North Star te ga nakon duge borbe zauzeli. Brod su opljačkali i potopili a preživjele, među njima i Zagora, Joea i Chica, odveli na svoje skrovište, Magloviti otok. Tamo je Žuti Zmaj ponudio Zagoru da će poštedjeti njega i njegove prijatelje ako Zagor ubije jednog njegova neprijatelja na Otoku gubavaca. Zagor je prihvatio ali po dolasku na otok, prevario je Zmaja i udružio se s njegovim neprijateljem kako bi do Zmajevog otoka doveo mornaricu iz Hudson Bay Company koja je uništila pirate pri čemu je i Zmaj poginuo.